Fatality (Mortal Kombat)

**Fatality** կամ **վերջնական հարված,** խաղային հատկանիշ *[[Mortal Kombat]]* մարտախաղերի շարքում, որտեղ խաղի հաղթողը դաժան հարվածներով սպանում է հակառակորդին: Խաղավարի կողմից «Finish Him» կամ «Finish Her» արտահայտությունից հետո խաղացողները կարճ ժամանակ ունեն *Fatality*-ն իրականացնելու համար՝ մուտքագրելով հատուկ հրամաններ, մինչդեռ պետք է դիրքավորված լինեն հակառակորդից որոշակի հեռավորության վրա: Fatality-ն *Mortal Kombat* շարքի նշանավոր հատկանիշներից է, սակայն դարձել է բազմաթիվ հակասությունների պատճառ:

## Պատմություն
Fatality հասկացությունը դեռ գոյություն ուներ մի քանի բռնի ասիական մարտարվեստին վերաբերվող մեդիայում: *The Street Fighter* (1974) ճապոնական մարտարվեստի ֆիլմում Սոննի Չիբան կատարում է ռենտգենյան մահացու  շարժումներ։ Ճապոնական շոնեն մանգա և անիմե *Fist of the North Star-*ում գլխավոր հերոս Կենշիրոն կատարում է դաժան մահացու հարվածներ որոնք հանգեցնում էին գլուխների և մարմինների պայթեցմանը։ Ճապոնական սեյնեն մանգա և անիմե *Riki-Oh*-ում, ինչպես նաև *«Story of Ricky»* հոնկոնգյան ֆիլմում, ցուցադրվեցին դաժան սպանություններ ավարտական հարվածների տեսքով՝ որոնք նման էին այն քայլերին, որոնք հետագայում հայտնվեցին *Mortal Kombat-* ում։ Առաջին *Mortal Kombat* խաղերում Fatalities-ների պատկերված գրաֆիկական բռնությունը համարվում էր խիստ հակասական և դարձավ *Entertainment Software Rating Board*-ի (ESRB, տեսախաղերի բովանդակության կարգավորող համակարգ) ձևավորման հիմնական պատճառը։

*Mortal Kombat* տեսախաղը ստեղծելիս Էդ Բունը և Ջոն Թոբիասը օգտագործեցին *Street Fighter II-*ի  համակարգը և ավելացրին որոշ հատկանիշներ: Ամենաուշագրավ լրացումներն էին արյան գրաֆիկական էֆեկտները, ավելի դաժան մարտական տեխնիկան և հատկապես՝ վերջնական հարվածները (սա նորություն էր, քանի որ ավանդական մարտական խաղերն ավարտվում էին պարտվողի ուշագնացությամբ):  Տոբիասը նշել է, որ Fatality-ն ի սկզբանե խաղի դիզայնի մաս չէր: Սկզբում վերջնական հարվածը պետք է կատարվեր միայն Շան Ցունի դեմ, ով խաղի գլխավոր հակառակորդն էր, և նախատեսվում էր սրով նրան գլխատել: Խաղացողների դրական արձագանքների շնորհիվ Fatality-ները դարձան խաղի հիմնական մաս։ *Mortal Kombat 1*-ում (2023) հասանելի դարձավ տեսողության խնդիրներ ունեցող անձանց համար մի հնարավորություն, որում Fatality-ները բացատրվում են խաղի մեջի ձայնաուղեկցման միջոցով։

## Խաղի ընթացք
Վերջնական հարվածները հաճախ պահանջում են հատուկ գործողություններ: Յուրաքանչյուր կերպար ունի իր եզակի fatality-ն, որը պետք է կատարվի որոշակի հեռավորության վրա՝ մոտիկից (հակառակորդի կողքին), մեջտեղից (մեկ կամ երկու քայլ հեռավորության վրա) կամ հեռվից (մոտ մեկ ցատկի երկարությամբ)։

### Այլ տարբերակներ
* **Animality**: Թույլ է տալիս հաղթող կերպարին վերածվել կենդանու և կուլ տալ հակառակորդին։ Առաջին անգամ հայտնվել է *[[Mortal Kombat 3]]-*ում։ Ըստ Էդ Բունի՝ այն պետք է հայտնվեր դեռ Mortal Kombat II-ում, և  հետագայում ավելացվեց Mortal Kombat 3-ում՝ երկրպագուների կողմից բարձր պահանջարկի պատճառով։
* **Babality**: *Mortal Kombat II*-ում ներկայացված այս հնարքը պարտված մրցակիցներին վերածում է իրենց մանկական տարբերակի։
* **Brutality**: Առաջին անգամ հայտնվել են Ultimate Mortal Kombat 3-ում։ Այն բազմակի հարվածների կոմբո է, որը հանգեցնում էր հակառակորդի պայթեցման: Հետագա խաղերում Brutality-ները առանձին հատուկ ավարտական հարվածներ են։
* **Death Traps**: Հայտնվել է միայն Mortal Kombat: Armageddon-ում։ Խաղացողներին թույլ է տալիս սպանել հակառակորդներին՝ օգտագործելով բեմի ինտերակտիվ տարրեր, սակայն, ի տարբերություն Stage Fatalities-ի, դրանք կարող են կատարվել խաղի ցանկացած պահին։
* **Faction Kill**: Հայտնվել է միայն Mortal Kombat X-ում։ Խաղացողի ֆռակցիայի անդամները կերպարի փոխարեն կատարում են սպանությունը։
* **Friendship**: Այս ավարտական հնարքը Fatality-ի այլընտրանքն է և օգտագործվում է մենամարտն ընկերական կերպով ավարտելու համար։
* **Hara-Kiri**: Առաջին անգամ հայտնվել է Mortal Kombat Deception-ում: Պարտվող կերպարը հակառակորդի կողմից սպանվելու փոխարեն ինքնասպան է լինում։
* **Heroic Brutality**: Հայտնվել է միայն 2008 թվականի Mortal Kombat vs. DC Universe խաղում: Բացի Mortal Kombat-ի կերպարների Fatality-ների մեղմացումից խաղի «Teen» վարկանիշը պահպանելու համար, Heroic Brutality-ները ներկայացնում էին DC կերպարների բարոյական կոդեքսը, որով նրանք հրաժարվում էին սպանություններից։
* **Kreate-A-Fatality**: Mortal Kombat: Armageddon-ում Fatality-ի գաղափարը ամբողջությամբ վերանայվել է։ Հստակ հարվածների փոխարեն կերպարները ունեին տարբեր տեսակի հարվածների հաջորդականություն։
* **Mercy**: Թույլ է տալիս խաղացողներին չսպանել հակառակորդներին։
* **Multality**: Հայտնվել են միայն *Mortal Kombat: Shaolin Monks*-ում։ Միաժամանակ կատարվում են մի քանի հակառակորդների վրա։
* **Nudalities**: Պլանավորված էր Mortal Kombat 3-ի համար, սակայն չեղարկվել է խաղի հրատարակիչներից մեկի՝ Williams Entertainment-ի կողմից։
* **Seasonal Fatality**: Առաջին անգամ հայտնվել է Mortal Kombat 1-ում, որտեղ Fatality-ները նվիրված են հատուկ մի փառատոններին, օրինակ՝ Գոհաբանության օրվան,  Հելոուինին, և Սուրբ Ծնունդին։
* **Stage Fatality**: Խաղացողը օգտագործում է բեմի մի հատվածը՝ հակառակորդին սպանելու համար: Stage Fatalities-ի օրինակներից են զոհին թթվային լճի մեջ կամ փշերով փոսի մեջ նետելը, կամ գնացքի տակ գցելը։
* **Quitality**: Առաջին անգամ Mortal Kombat X-ում հայտնված այս հնարքը տեղի է ունենում, երբ խաղացողներից մեկը դուրս է գալիս խաղից: Արդյունքում նա պարտվում է, իսկ կերպարը անմիջապես մահանում է կամ կոտրում է ինքն իր պարանոցը։

## Գրականություն
* 
* 
## Ծանոթագրություններ

Կատեգորիա:Համակարգչային խաղերի տերմինաբանություն